«Վեոլիա Ջուր» ընկերության գլխավոր տնօրեն Կրիստիան Լըֆեի փոխանցմամբ՝ ուրբաթ օրվանից ջրամատակարարման հետ կապված խնդիրներ կան, որոնք առաջացել են տապ եղանակի պատճառով: Տնօրենի փոխանցմամբ՝ այս օրերին ամբողջ հանրապետությունում յուրաքանչյուր օր 2000 խմ-ով ավելի ջուր է սպառվում: Սակայն ջրանջատումների հիմնական պատճառն «Արարատյան» պոմպակայանում տեղի ունեցած վթարն է, որից բացի՝ զանազան մանր և խոշոր վթարներ են գրանցվել մայր ջրատարի վրա, որը միացվում է Երևանում գտնվող ջրամբարին: